Ariana Godoy

Ariana Godoy (Zulia, Venezuela, 1990eko urriaren 5a) Venezuelako irakasle eta idazlea da. 2009an hasi zuen bere ibilbidea idazle gisa, unibertsitate garaian, eta ospe handia lortu zuen online irakurtzeko eta idazteko doako plataforman (Wattpad) egiten zituen argitalpenei esker. 

Wattpad-eko Mi amor, 2011n argitaratua, izan zen bere lehen arrakasta plataforma horretan; Watty sarietan Historia irakurrienari eta Urteko Historia Onenari saria irabaztera eraman zuen. Aplikazio horretatik atera den fenomeno literario handienetakotzat jotzen da. Gaur egun, bi milioi jarraitzaile baino gehiago ditu plataforma horretako 90 milioi irakurle eta idazleko komunitate globalean, eta 1,2 milioi jarraitzaile Instagramen.

 Biografia 
Zulian jaio zen, Venezuelan, eta hantxe bizi izan zen haurtzaroan eta nerabezaroan. Zuliako Unibertsitatean Hezkuntzako karrera ikasi zuen, ingelesa eta frantsesa hizkuntza modernoetan aipamenarekin. 2016an, Ipar Carolinara (Estatu Batuak) emigratu zuen, Raleigheko ikastetxe batean gaztelania irakasle izatea eskaini ziotelako. Han, bost urte inguru iragan zituen lanean, eta, horren ondoren, bere irakasle-karrera hezkuntza ertainera bideratzeko erabakia hartu zuen, literaturan oinarritutako eskolak emateari garrantzi handiagoa emanez. 2022ko irailean, bere sare sozialen bidez jakinarazi zuen eskolako maistra lanbidea utzi eta idazteari ekingo ziola erabat. 

 Idazle-ibilbidea 
Arianak txikitatik erakutsi zuen literaturarekiko interesa, eta, horregatik, 2010ean Wattpad aplikazioan profil bat irekitzea erabaki zuen, Ariana_godoy erabiltzailearen azpian argitaratzeko. Idazleak ez zuen ez Internetik ez ordenagailurik bere etxean bere testuak idazteko, eta mugikorra, lagun baten ordenagailua edo koaderno bat erabiliz idatzi ahal izan zuen, eta, ondoren, bere lagunei eskatuz zien Internet partekatzeko bere lanak plataforman argitaratu ahal izateko. Urtebete baino gutxiagoan, Godoyk 100.00 irakurle baino gehiago zituen aplikazioan.

Idazle gisa 2011n egin zuen jauzia, Mi amor de Wattpad gazteentzako lehen eleberria argitaratu zuenean. Lan hark Wattpad-eko idazle baten eta haren istorioan iruzkin negatiboak egiten zituen mutil baten arteko maitasun-istorioa kontatzen du. Aplikazio barruan hainbat sari irabazteaz gain, 41 milioi irakurketa eta milioi bat boto izan zituen. Paperean argitaratu zuen lehen nobela izan zen, 2016an, eta berrargitalpen bat izan zuen. 2021ean argitaratu zuen Planeta argitaletxeak, azala aldatuta.
Argitaratu zuen hurrengo lana A través de mi ventana izan zen, fenomeno globala izan zen eta eun ere den lana. Los Hermanos Hidalgo trilogiaren lehen zatia da, jada aipatutako A través de ti eta A través de la lluvia lanek osatua. Geroago idatziak egon arren, narratzen duten istorioan lehen nobela harekin batera gertatzen diren istorioak dira. Lan horiek guztiak Wattpad-en argitaratu ziren lehenik, eta, ondoren, paperera eta pantaila handira egin zuten jauzi. Netflixek ekoitzi zituen 3 lan horien egokitzapenak: A través de mi ventana lanaren; horren bigarren zatia: A través del mar, eta hirugarrena: A través de tu mirada. Hidalgo anaien (Ares, Artemis eta Apolo) historia azaltzen da horietan, eros-ahalmen nahiko altua duen familia batekoak direnak; iraganeko trapu-zikinak eta euren erromantzeak nahasten dira.

Ariana Godoyren beste saga bat Darksen saga da, eta, oraingoz, Heist eta Fleur: Mi desesperada decisión argitaratu ditu. Orain arte argitaratu dituen eleberri guztiak ez bezala, suspentsoa eta fantasia ditu ardatz, idazlearen beste lan batzuk ezaugarritzen dituzten drama eta erromantzea bigarren maila batera pasatuz. Liburuotan, Wilson herriaren historia kontatzen da, leku ortodoxo eta erlijiosoa. Leigh protagonista bertan hazi da, ohitura nahiko zorrotzek gidatuta, Steindarren familia bere ondoan bizitzera iristen den arte: orduantxe hasten da aldatzen haien bizitza antolatua. Aurreko saga bezala, hau ere lehenbizi Wattpad-en argitaratu zuen, eta gero eraman zuten paperera.

2022ko uztailean, Godoyk bere lanik berriena kaleratu zuen: Segui mi voz, orain arteko bere istoriorik pertsonalena eta intimoena, non egileak berak bere buru-osasunarekin igarotako guztia islatzen baitu, barnea hustuz: bere obrako protagonista erabiltzen du  egoera horren isla gisa.

Gaur egun, Ariana Godoyk zortzi istorio ditu Wattpad plataformaren barruan, eta doan eta osorik aurki daitezke aplikazio horretan; horietako sei paperean argitaratzea lortu du, Montena argitaletxearen bidez, Wattpad zigilupean. Bere lanak hainbat hizkuntzatararaitzuli dira, hala nola, ingelesez edo frantsesera. 

 Paperezko argitalpenak 

 Mi amor de Wattpad (2016, Editorial Planeta). Reedición (2021, Editorial Planeta).
 A través de mi ventana (Hermanos Hidalgo 1) (2019, Alfaguara).
 A través de ti (Hermanos Hidalgo 2) (2021, Montena).
 A través de la lluvia (Hermanos Hidalgo 3) (2022, Montena).
 Heist: ¿Cazar o ser cazado? (Darks 1) (2021, Montena).
 Fleur: Mi desesperada decisión (Darks 2) (2022, Montena).
 Sigue mi voz (2022, Montena).
 La revelación (Almas perdidas 1) (2023, Montena).
 El nuevo mundo (Almas perdidas 2) (2023, Montena).

 Bere lanetan oinarritutako filmak 

 Sigue mi voz (2025)

 Erreferentziak 

 Kanpo estekak 

Kategoria:Gizabanako biziak
Kategoria:Erreferentzia behar duten adierazpenak dauzkaten artikuluak
Kategoria:Venezuelako idazleak
Kategoria:Emakume idazleak
Kategoria:Venezuelako irakasleak
Kategoria:Emakume irakasleak